Selmy Accilien

Selmy Accilien, rele pafwa Seldjy, ki fèt 24 desanm 1992 nan Gwomòn nan Gonayiv (Ayiti), se yon powèt ayisyen.

 Biyografi 
Li fè etid primè li nan Pòtoprens ak etid segondè li nan Gonayiv. Nan menm vil sa li etidye sikoloji nan Inivèsite Joseph Claude Bernard (2017- 2021) epi syans edikasyon nan Inivèsite École Supérieure Isaac Newton (ESIN). Pasyon li genyen pou lang fransè te pouse li antre al etidye Alliance Française, li soti ak yon diplòm DELFB2.
Li anseye filozofi, sikoloji, literati ak lang fransèz nan plizyè kolèj nan vil kote li ap viv la.

Li se youn nan pi gwo powèt vil Gonayiv bay pou jenerasyon li a. Liv li yo pibliye nan lang kreyòl ak nan lang fransèz nan peyi Lafrans ak Ayiti.

Li patisipe nan plizyè rekèy kolektif e antoloji nasyonal ak entènasyonal. 
Powèm li yo pibliye nan jounal Le National, nan magazin Coucou ak nan lòt zèv kolektif. Li ap travay sou lòt jan literè, tankou : Woman ak esè.

Tèks li yo te pibliye nan Revue brestoise nan Frans, nan revi Baobab nan Kamewoun, nan Ayiti.

Nan lane 2014, li te patisipe nan "Livres en folie" avèk liv li a ki rele Vag yo pran egzil. 

Li kontinye travay ak « Editions de la rosée » pou li ankadre jèn otè. 
Selmy fonde yon klèb, yon gwoup powèt ki rele Des fleurs et des poèmes nan lane 2017. Powèt la swete tout konpayèl plim li yo kontinye li, ekri sa yo viv. 

 Zèv li yo 
 2012 : Passion du silence, piblikasyon ak kont otè
 2014 : Vag yo pran egzil, edisyon Des Vagues, Pòtoprens
 2016 : Sur la tige de l'amour, edisyon Du Pont de l'Europe, Frans, 64 paj, liv sa te rive finalis nan konkou Prix de l’Académie Française, Phelps Antony te rive pran.  
 2017 : Et tu m'as dit, edisyon Du Pont de l'Europe, Frans, 56 paj, 
 2018 : Des mots pour nourrir la vie, edisyon Des fleurs et des poèmes, zèv kolektif
 2019 : Ti koze bò lanmè, edisyon De la rosée, tradwi an franse (Des mots sur le rivage, vèsyon jiskaprezan inedi)  
 Lagrenn, (liv sa a pa pibliye)
 2021  : Un printemps qui finit à mes pieds  

 Referans 

https://editionsdupontdeleurope.eproshopping.fr/1593980-Un-printemps-qui-finit-a-mes-pieds-Selmy-Accilien.html

https://lenational.org/post_article.php?cul=147

https://desfleursetdespoemes.wordpress.com/2019/01/26/ti-koze-bo-lanme-carte-blanche-pour-le-poete-selmy-accilien/

 Lyen deyò 
 Selmy Accilien sou bnf.fr
 Selmy Accilien sou alloayiti.com

Kategori:Moun
Kategori:Literati
Kategori:Ekriven
Kategori:Ekriven ayisyen
Kategori:Nesans nan lane 1992